**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL VIEŠOSIOS ĮSTAIGOS ŠILUTĖS LIGONININĖS 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO**

2017 m. balandžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 4 dalimi bei Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 7, 9, 14 punktais bei Lietuvos Respublikos sveikatos priežiūros įstaigų įstatymo 28 straipsnio 5 punktu, Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Šilutės ligoninės 2017 metų veiklos užduotis (pridedama).

2. Nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų viešajai įstaigai Šilutės ligoninei iki 78 proc.

3. Pavesti viešosios įstaigos Šilutės ligoninės vyriausiajam gydytojui patvirtinti medikamentų normatyvą.

Šis sprendimas gali būti skundžiamas Administracinių bylų teisenos įstatymo nustatyta tvarka.

Savivaldybės meras

|  |  |  |  |  |
| --- | --- | --- | --- | --- |
| SigitasŠeputis | Virgilijus Pozingis | Remigijus Rimkus | ArvydasBielskis | Vita Stulgienė |
| 2017-04- | 2017-04-12 | 2017-04-11 | 2017-04-11 | 2017-04-11 |

Parengė

Kristina Surplė

2017-04-10

**ŠILUTĖS RAJONO SAVIVALDYBĖS ADMINISTRACIJOS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO**

**,, DĖL VIEŠOSIOS ĮSTAIGOS ŠILUTĖS LIGONININĖS 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO“ PROJEKTO**

2017 m. balandžio 10 d.

Šilutė

|  |
| --- |
| ***1. Parengto projekto tikslai ir uždaviniai.***Patvirtinti viešosios įstaigos Šilutės ligoninės 2017 metų veiklos užduočių projektą ir nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. [įsakymu Nr. V-1019](http://www3.lrs.lt/pls/inter3/dokpaieska.showdoc_l?p_id=413396) 9 punkte nurodoma, kad „viešųjų įstaigų vadovai įstaigos steigėjams teikia ateinančių metų įstaigos veiklos užduočių projektą ne vėliau kaip iki einamųjų metų balandžio 1 d. Šį projektą ne vėliau kaip iki einamųjų metų gegužės 1 d. tvirtina įstaigos steigėjai (dalininkai)“. Siektinos veiklos užduotys yra numatomos atsižvelgiant į minėto aprašo 11 ir 12 punktuose išvardintus kiekybinius ir kokybinius rodiklius. Šilutės ligoninės stebėtojų taryba pritarė vadovo veiklos ataskaitai, metinių finansinių ataskaitų rinkiniui, darbo užmokesčio išlaidų normatyvui, atliko 2016 m. kiekybinių ir kokybinių rodiklių vertinimą.Lietuvos Respublikos sveikatos priežiūros įstaigų įstatymo 28 straipsnio 5 punkto bei Įstaigų įstatų 9.8 nuostatos yra ,,nustatyti LNSS viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai LNSS viešajai įstaigai“. Šilutės rajono savivaldybės viešosios asmens sveikatos priežiūros įstaigos darbo užmokesčio fondą Tarybai pateikia – paskaičiuoja su socialinio draudimo įmoka nuo planuojamų metinių pajamų. Medikamentų normatyvą nustatyti ir patvirtinti pavedama įstaigos vadovui.[PRIDEDAMA. VŠĮ Šilutės ligoninės DUF išlaidų paskaičiavimas 2017 m.](file:///P%3A%5CTarybos_projektai_2011-2016%5C2017%20metai%5C2017-04-27%5CRegistruoti%5CPAS04priedas1.pdf) |
| ***3. Kokių pozityvių rezultatų laukiama.***Patvirtinus viešųjų asmens sveikatos priežiūros įstaigų 2017 metų veiklos užduočių projektus, Steigėjui bus sudarytos sąlygos tinkamai ir pagal galiojančius teisės aktus nustatyti viešųjų įstaigų vadovų mėnesinės algos kintamosios dalies dydžius 2018 m. taip pat bus įgyvendintos viešųjų asmens sveikatos priežiūros įstaigų įstatų nuostatos, nustatytas darbo užmokesčio normatyvas. |
| ***4. Galimos neigiamos priimto projekto pasekmė ir kokių priemonių reikėtų imtis, kad tokių pasekmių būtų išvengta.*** |
| Neigiamos pasekmės nenumatomos. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***Nereikia. |
|

|  |
| --- |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia. |

 |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra. |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos Viešųjų paslaugų skyriaus darbuotoja. 2017 metų įstaigos veiklos užduočių projektą pateikė VšĮ Šilutės ligoninės vyriausiasis gydytojas Darius Steponkus, darbo užmokesčio normatyvo apskaičiavimą – ekonomistė Dalia Šidlauskienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Asmens sveikatos priežiūros įstaigų darbo užmokesčio fondas, kiekybiniai, kokybiniai rodikliai, veiklos užduotys. |
| ***10. Kiti, autorių nuomone, reikalingi pagrindimai ir paaiškinimai.*** |
| [PRIDEDAMA. VŠĮ Šilutės ligoninės stebėtojų tarybos protokolas](file:///P%3A%5CTarybos_projektai_2011-2016%5C2017%20metai%5C2017-04-27%5CRegistruoti%5CPAS04priedas2.pdf). |

Viešųjų paslaugų skyriaus darbuotoja Kristina Surplė

PATVIRTINTA

Šilutės rajono savivaldybės

tarybos 2017 m. balandžio d.

sprendimu Nr. T1-

**VIEŠOSIOS ĮSTAIGOS ŠILUTĖS LIGONINĖS 2017 METŲ VEIKLOS UŽDUOTYS**

|  |  |  |
| --- | --- | --- |
| **Eil. Nr.** | **Veiklos užduočių vertinimo rodikliai** | **Siektinos veiklos užduotys** |
| 1 | 2 | 3 |
|  | **Kiekybiniai veiklos vertinimo rodikliai** |
| 1 | Finansinis įstaigos veiklos rezultatas | Subalansuoti metinį pajamų ir išlaidų santykį, padidėjus asmens sveikatos priežiūros paslaugų balo vertei, pasiekti teigiamą įstaigos veiklos rezultatą.  |
| 2 | Įstaigos sąnaudų darbo užmokesčiui dalis | Siekti neviršyti darbo užmokesčio normatyvo kartu su mokesčiais SODRAI ir lėšomis už nepanaudotas kasmetines atostogas iki 78 proc. nuo visų gaunamų pajamų. |
| 3 | Įstaigos sąnaudų valdymo išlaidoms dalis | Siekti, kad valdymo išlaidų dalis nuo įstaigos sąnaudų neviršytų 8 proc.  |
| 4 | Papildomų finansavimo šaltinių pritraukimas | Siekti pritraukti Europos Sąjungos ir kitų struktūrinių fondų, paramos (2 proc. gyventojų pajamų mokestis, labdara, panauda ir kt.) bei kitų teisėtai gaunamų lėšų.Tinkamai parengti ir siekti, kad būtų įtraukti į finansuojamų projektų sąrašą įstaigos investiciniai projektai pagal 2017-2019 m. Valstybės investicijų ir pagal 2014-2020 m. Europos Sąjungos struktūrinių fondų programas |
|  | **Kokybiniai veiklos vertinimo rodikliai** |
| 5 | Pacientų pasitenkinimo įstaigos teikiamomis paslaugomis lygis bei pacientų skundų tendencijos | Atlikti VšĮ Šilutės ligoninėje besigydančių ir ambulatorinių pacientų apklausas, kurių tikslas įvertinti teikiamų paslaugų kokybę ir prieinamumą, saugią pacientams aplinką, gydymo ir slaugos procesų kokybę, informacijos teikimą pacientams ir jų artimiesiems, taip pat gydytojų, slaugos personalo bendravimą su pacientais bei bendradarbiavimą priimant sprendimus.Atlikus anketų analizę, numatyti priemones išaiškintiems trūkumams pašalinti ir pagrįstiems pacientų pasiūlymams įgyvendinti.Siekti, kad pacientų skundų skaičius 2017 metais būtų ne didesnis kaip 2015-2016 m. vidurkis. |
| 1 | 2 | 3 |
|  |  | Siekti, kad nedidėtų pacientų skundų dėl teikiamų sveikatos priežiūros paslaugų. Skundai būtų laiku išnagrinėjami, vertinamas jų pagrįstumas ir išsiaiškinta, ar paslaugos visais atvejais teiktos nepažeidžiant teisės aktuose nustatytų ir įstaigos vidaus dokumentuose keliamų reikalavimų. Siekti, kad pacientų pasitenkinimas asmens sveikatos priežiūros paslaugomis būtų ne mažesnis kaip 19 balų ir ne mažesnis kaip 90 proc. |
| 6 | Kokybės vadybos sistemos diegimo ir vystymo laipsnis | Nuolat atnaujinti Kokybės sistemos vadovą: administravimo tvarkas, gydymo ir slaugos procedūrų aprašus. Diegti kokybės vadybos sistemos ISO 9001 standartą.Atlikti 2 kartus per metus pasirinktų padalinių planinį vidaus medicininį auditą veiklos ir paslaugų kokybei įvertinti. Esant skundui, atlikti neplaninį vidaus medicininį auditą. |
| 7 | Darbuotojų kaitos įstaigoje rodiklis | Užtikrinti, kad darbuotojų kaita nepablogintų įstaigos veiklos ir darbo organizavimo rezultatų ir siekti, kad neviršytų 15 proc. Atsižvelgiant į sveikatos priežiūros paslaugų poreikį Šilutės rajono savivaldybėje, įdarbinti specialistus: gydytoją neurologą, kardiologą, chirurgą, gastroenterologą, akušerį-ginekologą, radiologą ir 2 sveikatos priežiūros specialistus - anestezijos ir intensyvios terapijos slaugytojus.  |
| 8 | Prioritetinių paslaugų teikimo dinamika | Užtikrinti sutartyje su TLK numatytų prioritetinių paslaugų teikimą: ambulatorinių dienos stacionaro ir dienos chirurgijos, slaugos ir palaikomojo gydymo paslaugų bei valstybinių prevencijos programų (priešinės liaukos vėžio ankstyvosios diagnostikos programa, asmenų, priskirtinų širdies ir kraujagyslių ligų didelės rizikos grupei, programa ir storosios žarnos vėžio ankstyvosios diagnostikos finansavimo programa).Siekti, kad prioritetinių paslaugų teikimo apimtys padidėtų ne mažiau kaip 10 proc. |
| 9 | Informacinių technologijų diegimo ir vystymo lygis | Vystyti VšĮ Šilutės ligoninės informacinių technologijų įdiegimą ir naudojimąsi jomis.Nuolat atnaujinti ligoninės interneto svetainę, talpinti joje aktualią informaciją apie gydytojų darbo laiką, teikiamas sveikatos priežiūros paslaugas, apmokamas iš PSDF biudžeto lėšų ir pačių pacientų.Tęsti dalyvavimą ESSF lėšomis finansuojamame  |
| 1 | 2 | 3 |
|  |  | projekte ,,E. sveikatos sistemos paslaugų plėtra Klaipėdos regiono asmens sveikatos priežiūros įstaigose‘‘. Plėtoti internetinę pacientų registraciją. Didinti e. recepto išrašymo skaičių VšĮ Šilutės ligoninėje.Tęsti darbą su Privalomojo sveikatos informacinės sistemos (IS) ,,SVEIDRA‘‘ komponentėmis (SPAP), (RSAP) IR (APAP).Tęsti darbą elektroninių nedarbingumo bei nėštumo ir gimdymo atostogų pažymėjimų išdavimo Elektroninių nedarbingumo pažymėjimų tvarkytojo sistemoje (EPTS).Tęsti ir tobulinti buhalterinės apskaitos programas, įdiegti viešųjų pirkimo planavimo ir registravimo programą. |
| 10. | Taikomų kovos su korupcija priemonių vykdymas | Užtikrinti, kad būtų vykdoma VšĮ Šilutės ligoninės 2017-2019 metų korupcijos prevencijos programa ir korupcijos prevencijos priemonių plano įgyvendinimas.Tęsti dalyvavimą LiMSA bei „Transperacy International“ Lietuvos skyriaus akcijoje „Geriausia padėka gydytojui- Jūsų šypsena“.Tęsti darbuotojų švietimą korupcijos prevencijos klausimais.Siekti, kad korupcijos indeksas pagal asmens sveikatos priežiūros įstaigų vertinimo kriterijus siektų 100 balų. |